pythainlp/thailaw-v1.0 huggingface dataset:
ประกาศกรมสวัสดิการและคุ้มครองแรงงาน

เรื่อง กําหนดแบบรายงานผลการดําเนินงานของเจ้าหน้าที่ความปลอดภัยในการทํางาน

ระดับเทคนิคขั้นสูงและระดับวิชาชีพ

-----------------------------------------------

          อาศัยอํานาจตามความในข้อ 37 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางาน พ.ศ. 2549 อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดแบบรายงานผลการดําเนินงานของเจ้าหน้าที่ความปลอดภัยในการทํางานระดับเทคนิคขั้นสูงและระดับวิชาชีพ”


ข้อ ๒ ประกาศนี้ ให้ใช้บังคับตั้งแต่วันประกาศเป็นต้นไป


ข้อ ๓ รายงานผลการดําเนินงานของเจ้าหน้าที่ความปลอดภัยในการทํางานระดับเทคนิคขั้นสูง ที่นายจ้างส่งต่ออธิบดีหรือผู้ซึ่งอธิบดีมอบหมาย ตามข้อ 37 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัยและสภาพแวดล้อมในการทํางาน พ.ศ. 2549 ให้เป็นไปตามแบบ จป. (ท) ท้ายประกาศนี้


ข้อ ๔ รายงานผลการดําเนินงานของเจ้าหน้าที่ความปลอดภัยในการทํางานระดับวิชาชีพ ที่นายจ้างส่งต่ออธิบดีหรือผู้ซึ่งอธิบดีมอบหมาย ตามข้อ 37 แห่งกฎกระทรวงกําหนดมาตรฐาน ในการบริหารและการจัดการด้านความปลอดภัย อาชีวอนามัยและสภาพแวดล้อมในการทํางาน พ.ศ. 2549 ให้เป็นไปตามแบบ จป. (ว) ท้ายประกาศนี้


ผู้มีอํานาจลงนาม - ประกาศ ณ วันที่ 3 ตุลาคม พ.ศ. 2549

 

ผดุงศักดิ์ เทพหัสดิน ณ อยุธยา

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง กําหนดมาตรฐานอุปกรณ์คุ้มครองความปลอดภัยส่วนบุคคล

อุปกรณ์ช่วยเหลือและช่วยชีวิตสําหรับการทํางานในที่อับอากาศ

                   

 

          โดยที่ข้อ 9 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานในที่อับอากาศ พ.ศ. 2547 กําหนดให้นายจ้างจัดให้มีอุปกรณ์คุ้มครองความปลอดภัยส่วนบุคคล อุปกรณ์ช่วยเหลือและช่วยชีวิตที่เหมาะสมกับลักษณะงานตามมาตรฐานที่อธิบดีประกาศกําหนด

          อาศัยอํานาจตามความในข้อ 9 แห่งกฎกระทรวงฉบับดังกล่าว อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดมาตรฐานอุปกรณ์คุ้มครองความปลอดภัยส่วนบุคคล อุปกรณ์ช่วยเหลือและช่วยชีวิตสําหรับการทํางานในที่อับอากาศ”


ข้อ ๒ ประกาศนี้ให้ใช้บังคับตั้งแต่วันประกาศเป็นต้นไป


ข้อ ๓ อุปกรณ์คุ้มครองความปลอดภัยส่วนบุคคลสําหรับการทํางานในที่อับอากาศต้องเป็นไปตามมาตรฐานผลิตภัณฑ์อุตสาหกรรม หรือมาตรฐานอื่นที่กรมสวัสดิการและคุ้มครองแรงงานยอมรับ


ข้อ ๔ อุปกรณ์ช่วยเหลือและช่วยชีวิตสําหรับการทํางานในที่อับอากาศต้องเป็นไปตามมาตรฐานผลิตภัณฑ์อุตสาหกรรม หรือมาตรฐานอื่นที่กรมสวัสดิการและคุ้มครองแรงงานยอมรับ


ผู้มีอํานาจลงนาม - ประกาศ ณ วันที่ 16 กันยายน พ.ศ. 2548

สุรินทร์ จิรวิศิษฎ์

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง กําหนดหลักเกณฑ์ วิธีการอบรมความปลอดภัยในการทํางานในการป้องกันอันตรายจากรังสี

                                

 

          โดยที่ข้อ 27 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 กําหนดให้นายจ้างจัดให้ลูกจ้างซึ่งปฏิบัติงานเกี่ยวกับรังสีได้รับการอบรมให้เข้าใจและทราบถึงอันตรายและวิธีการป้องกันอันตรายจากรังสีก่อนเข้ารับหน้าที่ตามหลักเกณฑ์และวิธีการที่อธิบดีกําหนด

          อาศัยอํานาจตามความในข้อ 27 แห่งกฎกระทรวงฉบับดังกล่าว อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดหลักเกณฑ์ วิธีการอบรมความปลอดภัยในการทํางานในการป้องกันอันตรายจากรังสี”


ข้อ ๒ ประกาศนี้ให้ใช้บังคับตั้งแต่วันประกาศเป็นต้นไป


ข้อ ๓ ให้นายจ้างจัดให้ผู้รับผิดชอบดําเนินการทางด้านเทคนิคในเรื่องรังสีตามข้อ 9 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 เป็นผู้อบรมลูกจ้างซึ่งปฏิบัติงานเกี่ยวกับรังสี


ข้อ ๔ การอบรมตามข้อ 3 อย่างน้อยต้องมีเนื้อหาวิชาดังต่อไปนี้

          (1)  ความหมาย ชนิด ประเภทของรังสี

          (2)  กฎหมายว่าด้วยความปลอดภัยในการทํางานเกี่ยวกับรังสีชนิดก่อไอออน

          (3)  การป้องกันอันตรายจากรังสี

          (4) การประเมินสภาพงานและการเตรียมความพร้อมในการทํางานในพื้นที่ควบคุมทางรังสี

          (5) วิธีการปฏิบัติงานในบริเวณรังสีอย่างถูกต้องและปลอดภัย

          (6)  อันตรายที่อาจได้รับในกรณีฉุกเฉิน และวิธีการหลีกหนีภัย

          (7)  กฎและข้อปฏิบัติในการทํางานเกี่ยวกับรังสี

          (8)  ป้าย เครื่องหมายเตือนภัย ข้อความเตือนภัยเกี่ยวกับรังสี

          (9)  การใช้อุปกรณ์บันทึกปริมาณรังสีประจําตัวบุคคล

          (10)  การใช้อุปกรณ์คุ้มครองความปลอดภัยส่วนบุคคล


ข้อ ๕ ให้นายจ้างจัดให้มีการอบรมภาคทฤษฎี โดยใช้วิธีการบรรยาย การสาธิตและการฝึกปฏิบัติโดยมีระยะเวลาการอบรมรวมกันไม่น้อยกว่าหกชั่วโมง


ข้อ ๖ ให้นายจ้างจัดทําทะเบียนรายชื่อลูกจ้างซึ่งผ่านการอบรม วัน เวลาและสถานที่อบรมพร้อมลายมือชื่อของวิทยากรผู้ทําการอบรมเก็บไว้ในสถานประกอบกิจการหรือสถานที่ที่ลูกจ้างทํางานพร้อมที่จะให้พนักงานตรวจแรงงานตรวจสอบได้ในเวลาทําการ


ข้อ ๗ ให้นายจ้างจัดให้มีการทบทวนความรู้แก่ลูกจ้างซึ่งปฏิบัติงานเกี่ยวกับรังสีอย่างน้อยปีละหนึ่งครั้ง หรือเมื่อมีการเปลี่ยนแปลงจํานวนหรือปริมาณความแรงรังสีของต้นกําเนิดรังสี


ผู้มีอํานาจลงนาม - ประกาศ ณ วันที่ 31 สิงหาคม พ.ศ. 2548

สุรินทร์ จิรวิศิษฎ์

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง กําหนดแบบฉลากที่มีเครื่องหมายและข้อความเตือนภัยติดไว้ที่ภาชนะที่ใช้บรรจุ

หรือห่อหุ้มสารกัมมันตรังสี

                                

 

          โดยที่ข้อ 17 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 กําหนดให้นายจ้างจัดทําฉลากที่มีเครื่องหมายและข้อความเตือนภัยติดไว้ที่ภาชนะที่ใช้บรรจุหรือห่อหุ้มสารกัมมันตรังสีตามแบบที่อธิบดีกําหนด

 

          อาศัยอํานาจตามความในข้อ 17 แห่งกฎกระทรวงฉบับดังกล่าว อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดแบบฉลากที่มีเครื่องหมายและข้อความเตือนภัยติดไว้ที่ภาชนะที่ใช้บรรจุหรือห่อหุ้มสารกัมมันตรังสี”


ข้อ ๒ ประกาศนี้ให้ใช้บังคับตั้งแต่วันประกาศเป็นต้นไป


ข้อ ๓ แบบฉลากที่มีเครื่องหมายและข้อความเตือนภัยติดไว้ที่ภาชนะที่ใช้บรรจุหรือห่อหุ้มสารกัมมันตรังสีตามข้อ 17 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 ให้เป็นไปตามแบบ ร.6 ท้ายประกาศนี้


ผู้มีอํานาจลงนาม - ประกาศ ณ วันที่ 31 สิงหาคม พ.ศ. 2548

สุรินทร์ จิรวิศิษฎ์

อธิบดีกรมสวัสดิการและคุ้มครองแรงงาน


อื่นๆ - [เอกสารแนบท้าย]

 

          1.  แบบฉลากที่มีเครื่องหมาย และข้อความเตือนภัยบนภาชนะบรรจุ หรือห่อหุ้มสารกัมมันตรังสี (แบบ ร.6)

(ดูข้อมูลจากภาพกฎหมาย)
ประกาศกรมสวัสดิการและคุ้มครองแรงงาน

เรื่อง กําหนดเงื่อนไขและวิธีการเก็บรักษา เคลื่อนย้าย ขนส่งต้นกําเนิดรังสี

และการจัดการกากกัมมันตรังสี

                                

 

          โดยที่ข้อ 15 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 กําหนดให้นายจ้าง เก็บรักษา เคลื่อนย้าย และขนส่งต้นกําเนิดรังสี รวมทั้งการจัดการกากกัมมันตรังสีเพื่อให้เกิดความปลอดภัย แก่ลูกจ้างตามเงื่อนไขและวิธีการที่อธิบดีกําหนด

          อาศัยอํานาจตามความในข้อ 15 แห่งกฎกระทรวงฉบับดังกล่าว อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดเงื่อนไขและวิธีการเก็บรักษา เคลื่อนย้าย ขนส่งต้นกําเนิดรังสี และการจัดการกากกัมมันตรังสี”


ข้อ ๒ ประกาศนี้ให้ใช้บังคับตั้งแต่วันประกาศเป็นต้นไป


ข้อ ๓ ให้นายจ้างจัดสถานที่เก็บต้นกําเนิดรังสีแยกไว้จากบริเวณที่เสี่ยงต่อการเกิดอัคคีภัยและการโจรกรรม


ข้อ ๔ ให้นายจ้างจัดทําเครื่องหมายเตือนภัยตามแบบ ร.4 ติดไว้ในบริเวณที่เก็บรักษา เคลื่อนย้าย ขนส่งต้นกําเนิดรังสีและในบริเวณที่มีการจัดการกากกัมมันตรังสีโดยเปิดเผยเพื่อให้ลูกจ้างเห็นได้ชัดเจน


ข้อ ๕ ให้นายจ้างควบคุมดูแลลูกจ้างที่ไม่มีหน้าที่เกี่ยวข้องเข้าไปในบริเวณที่เก็บรักษาต้นกําเนิดรังสีและบริเวณที่มีการจัดการกากกัมมันตรังสี


ข้อ ๖ ให้นายจ้างจัดให้ลูกจ้างที่ได้รับมอบหมายให้ทําการเคลื่อนย้ายหรือขนส่งต้นกําเนิดรังสีทราบถึงวิธีการและขั้นตอนการเคลื่อนย้าย การขนส่งต้นกําเนิดรังสี รวมทั้งอันตรายและการป้องกันอันตรายจากรังสีที่อาจเกิดขึ้นขณะทําการเคลื่อนย้ายหรือขนส่ง


ข้อ ๗ ให้นายจ้างจัดทําแผนป้องกันและระงับอันตรายจากเหตุฉุกเฉินทางรังสีขณะทําการเคลื่อนย้าย หรือขนส่งต้นกําเนิดรังสี โดยให้นําแผนดังกล่าวติดไว้กับต้นกําเนิดรังสีที่ทําการเคลื่อนย้าย หรือขนส่งโดยเปิดเผยเพื่อให้ลูกจ้างเห็นได้ชัดเจน


ข้อ ๘ ให้นายจ้างแยกประเภทกากกัมมันตรังสีซึ่งเป็นวัสดุหรือของเสียในรูปของแข็ง ของเหลวหรือก๊าซที่เป็นสารกัมมันตรังสี หรือปนเปื้อนสารกัมมันตรังสี และให้บรรจุไว้ในภาชนะสําหรับเก็บกากกัมมันตรังสีโดยเฉพาะ


ข้อ ๙ ให้นายจ้างจัดทําฉลากที่มีเครื่องหมายและข้อความเตือนภัยตามแบบ ร.6 และให้มีข้อความที่แสดงปริมาณของกากกัมมันตรังสี ชนิดของรังสี และปริมาณความแรงรังสีติดไว้บนภาชนะที่บรรจุ กากกัมมันตรังสี

          ในกรณีที่กากกัมมันตรังสีเป็นต้นกําเนิดรังสี ให้นายจ้างติดฉลากที่มีเครื่องหมายและข้อความเตือนภัยตามแบบ ร.6 และให้มีข้อความที่แสดงชนิดและอัตราปริมาณรังสีสูงสุดติดไว้บนภาชนะที่บรรจุกากกัมมันตรังสี


ข้อ ๑๐ การเก็บรักษา เคลื่อนย้าย ขนส่งต้นกําเนิดรังสี และการจัดการกากกัมมันตรังสีที่ไม่ได้กําหนดไว้ในประกาศนี้ ให้นายจ้างปฏิบัติให้เป็นไปตามมาตรฐานที่สํานักงานปรมาณูเพื่อสันติกําหนด


ผู้มีอํานาจลงนาม - ประกาศ ณ วันที่ 31 สิงหาคม พ.ศ. 2548

สุรินทร์ จิรวิศิษฎ์

อธิบดีกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน

เรื่อง กําหนดแบบรายงานการปฏิบัติงานของผู้รับผิดชอบดําเนินการทางด้านเทคนิคในเรื่องรังสี

                                

 

          โดยที่ข้อ 24 วรรคสอง แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 กําหนดให้อธิบดีกําหนดแบบรายงานการปฏิบัติงานของผู้รับผิดชอบดําเนินการทางด้านเทคนิคในเรื่องรังสี ตามวรรคหนึ่ง อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดแบบรายงานการปฏิบัติงานของผู้รับผิดชอบดําเนินการทางด้านเทคนิคในเรื่องรังสี”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ การรายงานการปฏิบัติงานของผู้รับผิดชอบดําเนินการทางด้านเทคนิคในเรื่องรังสีตามข้อ 24 วรรคหนึ่ง แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 ให้เป็นไปตามแบบ ร.5 ท้ายประกาศนี้


ผู้มีอํานาจลงนาม - ประกาศ ณ วันที่ 16 กุมภาพันธ์ พ.ศ. 2548

สุรินทร์ จิรวิศิษฎ์

อธิบดีกรมสวัสดิการและคุ้มครองแรงงาน


อื่นๆ -  [เอกสารแนบท้าย]

 

          1. แบบรายงานการปฏิบัติงานของผู้รับผิดชอบดําเนินการทางด้านเทคนิคในเรื่องของรังสีตามข้อ 24 วรรคหนึ่ง แห่งกฎกระทรวงกําหนดมาตรฐานในการบริหารจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547

 

(ดูข้อมูลจากภาพกฎหมาย)
ประกาศกรมสวัสดิการและคุ้มครองแรงงาน

เรื่อง กําหนดแบบเครื่องหมายเตือนภัยในบริเวณรังสี บริเวณรังสีสูง บริเวณที่มีการฟุ้งกระจาย

ของสารกัมมันตรังสี หรือบริเวณหรือห้องใดๆ ที่มีการเก็บรักษาสารกัมมันตรังสี

                                

 

          โดยที่ข้อ 16 แห่งกฎกระทรวงกําหนดมาตรฐานในการบริหารและการจัดการด้านความปลอดภัยอาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 กําหนดให้อธิบดีกําหนดแบบเครื่องหมายเตือนภัยในบริเวณรังสี บริเวณรังสีสูง บริเวณที่มีการฟุ้งกระจายของสารกัมมันตรังสี หรือบริเวณหรือห้องใดๆ ที่มีการเก็บรักษาสารกัมมันตรังสี อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดแบบเครื่องหมายเตือนภัยในบริเวณรังสี บริเวณรังสีสูง บริเวณที่มีการฟุ้งกระจายของสารกัมมันตรังสี หรือบริเวณหรือห้องใด ๆ ที่มีการเก็บรักษาสารกัมมันตรังสี”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ เครื่องหมายเตือนภัยในบริเวณรังสี บริเวณรังสีสูง บริเวณที่มีการฟุ้งกระจายของสารกัมมันตรังสี หรือบริเวณหรือห้องใดๆ ที่มีการเก็บรักษาสารกัมมันตรังสี ตามข้อ 16 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีว  
อนามัย และสภาพแวดล้อม ในการทํางานเกี่ยวกับรังสีชนิดก่อไอออน พ.ศ. 2547 ให้เป็นไปตามแบบ ร. 4 ท้ายประกาศนี้


ผู้มีอํานาจลงนาม - ประกาศ ณ วันที่ 16 กุมภาพันธ์ พ.ศ. 2548

สุรินทร์ จิรวิศิษฎ์

อธิบดีกรมสวัสดิการและคุ้มครองแรงงาน


อื่นๆ - [เอกสารแนบท้าย]

 

          1. แบบเครื่องหมายเตือนภัยในบริเวณรังสี บริเวณรังสีสูง บริเวณที่มีการฟุ้งกระจายของสารกัมมันตรังสี หรือบริเวณหรือห้องใดๆ ที่มีการเก็บรักษาสารกัมมันตรังสีตามข้อ 16 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547

(ดูข้อมูลจากภาพกฎหมาย)
ประกาศกรมสวัสดิการและคุ้มครองแรงงาน

เรื่อง กําหนดแบบแจ้งชื่อและคุณสมบัติของผู้รับผิดชอบดําเนินการทางด้านเทคนิคในเรื่องรังสี

และแบบแจ้งชื่อและคุณสมบัติของผู้รับผิดชอบดําเนินการทางด้านเทคนิคในเรื่องรังสี

แทนผู้รับผิดชอบเดิมซึ่งพ้นจากหน้าที่

                                

 

          โดยที่ข้อ 8 วรรคสาม แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 กําหนดให้อธิบดีกําหนดแบบแจ้งชื่อและคุณสมบัติของผู้รับผิดชอบดําเนินการทางด้านเทคนิคในเรื่องรังสีตามวรรคหนึ่ง และแบบแจ้งชื่อและคุณสมบัติของผู้รับผิดชอบดําเนินการทางด้านเทคนิคในเรื่องรังสีแทนผู้รับผิดชอบเดิมซึ่งพ้นจากหน้าที่ตามวรรคสอง อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดแบบแจ้งชื่อและคุณสมบัติของผู้รับผิดชอบดําเนินการทางด้านเทคนิคในเรื่องรังสี และแบบแจ้งชื่อและคุณสมบัติของผู้รับผิดชอบดําเนินการทางด้านเทคนิคในเรื่องรังสีแทนผู้รับผิดชอบเดิมซึ่งพ้นจากหน้าที่”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ การแจ้งชื่อและคุณสมบัติของผู้รับผิดชอบดําเนินการทางด้านเทคนิคในเรื่องรังสีตามข้อ 8 วรรคหนึ่ง แห่งกฎกระทรวงกําหนดมาตรฐานในการบริหารและการจัดการด้านความปลอดภัยอาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 ให้เป็นไปตามแบบ ร. 3-1 ท้ายประกาศนี้


ข้อ ๔ การแจ้งชื่อและคุณสมบัติของผู้รับผิดชอบดําเนินการทางด้านเทคนิคในเรื่องรังสีแทนผู้รับผิดชอบเดิมซึ่งพ้นจากหน้าที่ ตามข้อ 8 วรรคสอง แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 ให้เป็นไปตามแบบ ร. 3-2 ท้ายประกาศนี้


ผู้มีอํานาจลงนาม - ประกาศ ณ วันที่ 16 กุมภาพันธ์ พ.ศ. 2548

สุรินทร์ จิรวิศิษฎ์

อธิบดีกรมสวัสดิการและคุ้มครองแรงงาน


อื่นๆ - [เอกสารแนบท้าย]

 

          1. แบบแจ้งชื่อและคุณสมบัติของผู้รับผิดชอบดําเนินการทางด้านเทคนิคในเรื่องรังสีตามข้อ 8 วรรคหนึ่ง แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 (แบบ ร.3-1)

          2. แบบแจ้งชื่อและคุณสมบัติของผู้รับผิดชอบดําเนินการทางด้านเทคนิคในเรื่องรังสีแทนผู้รับผิดชอบเดิมซึ่งพ้นจากหน้าที่ตามข้อ 8 วรรคสอง แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 (แบบ ร.3-2)

 

[ดูข้อมูลจากภาพกฎหมาย]
ประกาศกรมสวัสดิการและคุ้มครองแรงงาน

เรื่อง กําหนดแบบการจัดทําข้อมูลเกี่ยวกับปริมาณรังสีสะสมที่ลูกจ้างได้รับเป็นประจําทุกเดือน

                   

 

          โดยที่ข้อ 7 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 กําหนดให้อธิบดีกําหนดแบบการจัดทําข้อมูลเกี่ยวกับปริมาณรังสีสะสมที่ลูกจ้างได้รับเป็นประจําทุกเดือน อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่อง กําหนดแบบการจัดทําข้อมูลเกี่ยวกับปริมาณรังสีสะสมที่ลูกจ้างได้รับเป็นประจําทุกเดือน”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ การจัดทําข้อมูลเกี่ยวกับปริมาณรังสีสะสมที่ลูกจ้างได้รับเป็นประจําทุกเดือนตามข้อ 7 แห่งกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547 ให้เป็นไปตามแบบ ร. 2 ท้ายประกาศนี้


ผู้มีอํานาจลงนาม - ประกาศ ณ วันที่ 16 กุมภาพันธ์ พ.ศ. 2548

สุรินทร์ จิรวิศิษฎ์

อธิบดีกรมสวัสดิการและคุ้มครองแรงงาน


อื่นๆ - [เอกสารแนบท้าย]

 

          1. แบบการจัดทําข้อมูลเกี่ยวกับปริมาณรังสีสะสมที่ลูกจ้างได้รับเป็นประจําทุกเดือนตามข้อ 7 แห่งกฎกระทรวงกําหนดมาตรฐานในการบริหารและการจัดการด้านความปลอดภัยอาชีวอนามัย และสภาพแวดล้อมในการทํางานเกี่ยวกับรังสีชนิดก่อไอออน พ.ศ. 2547

 

(ดูข้อมูลจากภาพกฎหมาย)
ประกาศกระทรวงมหาดไทย

เรื่อง กําหนดรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาใน

ราชอาณาจักรเป็นการชั่วคราวจะขอรับการตรวจลงตรา ณ ช่องทางอนุญาตของด่านตรวจคนเข้าเมือง

-----------------------------------

          โดยที่เป็นการสมควรปรับปรุงรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวจะขอรับการตรวจลงตรา ณ ช่องทางอนุญาตของด่านตรวจคนเข้าเมือง เพื่อให้เหมาะสมและสอดคล้องกับสถานการณ์ในปัจจุบัน

          อาศัยอํานาจตามความในข้อ 6 วรรคสอง ของกฎกระทรวงกําหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ. 2545 นายกรัฐมนตรีและรัฐมนตรีว่าการกระทรวงมหาดไทยโดยความเห็นชอบของคณะรัฐมนตรี เมื่อวันที่ 20 พฤศจิกายน พ.ศ. 2561 ออกประกาศไว้ ดังต่อไปนี้


ข้อ ๑ ให้ยกเลิก

          (1) ประกาศกระทรวงมหาดไทย เรื่อง กําหนดรายชื่อประเทศที่คนชาติจะขอรับการตรวจลงตรา ณ ช่องทางอนุญาตของด่านตรวจคนเข้าเมือง ลงวันที่ 1 ตุลาคม พ.ศ. 2545

          (2) ประกาศกระทรวงมหาดไทย เรื่อง กําหนดรายชื่อประเทศที่คนชาติจะขอรับการตรวจลงตรา ณ ช่องทางอนุญาตของด่านตรวจคนเข้าเมือง (ฉบับที่ 2) ลงวันที่ 20 ธันวาคม พ.ศ. 2545

          (3) ประกาศกระทรวงมหาดไทย เรื่อง กําหนดรายชื่อประเทศที่คนชาติจะขอรับการตรวจลงตรา ณ ช่องทางอนุญาตของด่านตรวจคนเข้าเมือง (ฉบับที่ 3) ลงวันที่ 6 พฤษภาคม พ.ศ. 2548

          (4) ประกาศกระทรวงมหาดไทย เรื่อง กําหนดรายชื่อประเทศที่คนชาติจะขอรับการตรวจลงตรา ณ ช่องทางอนุญาตของด่านตรวจคนเข้าเมือง (ฉบับที่ 4) ลงวันที่ 10 มีนาคม พ.ศ. 2553

          (5) ประกาศกระทรวงมหาดไทย เรื่อง กําหนดรายชื่อประเทศที่คนชาติจะขอรับการตรวจลงตรา ณ ช่องทางอนุญาตของด่านตรวจคนเข้าเมือง (ฉบับที่ 5) ลงวันที่ 13 ตุลาคม พ.ศ. 2553

          (6) ประกาศกระทรวงมหาดไทย เรื่อง กําหนดรายชื่อประเทศที่คนชาติจะขอรับการตรวจลงตรา ณ ช่องทางอนุญาตของด่านตรวจคนเข้าเมือง (ฉบับที่ 6) ลงวันที่ 15 พฤศจิกายน พ.ศ. 2559


ข้อ ๒ ให้กําหนดรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวจะขอรับการตรวจลงตรา ณ ช่องทางอนุญาตของด่านตรวจคนเข้าเมือง ดังนี้

          (1) สาธารณรัฐบัลแกเรีย

          (2) ราชอาณาจักรภูฏาน

          (3) สาธารณรัฐประชาชนจีน (รวมทั้งไต้หวัน)

          (4) สาธารณรัฐไซปรัส

          (5) สหพันธ์สาธารณรัฐประชาธิปไตยเอธิโอเปีย

          (6) สาธารณรัฐฟิจิ

          (7) จอร์เจีย

          (8) สาธารณรัฐอินเดีย

          (9) สาธารณรัฐคาซัคสถาน

          (10) สาธารณรัฐมอลตา

          (11) สหรัฐเม็กซิโก

          (12) สาธารณรัฐนาอูรู

          (13) ปาปัวนิวกินี

          (14) โรมาเนีย

          (15) สหพันธรัฐรัสเซีย

          (16) ราชอาณาจักรซาอุดิอาระเบีย

          (17) สาธารณรัฐอุซเบกิสถาน

          (18) สาธารณรัฐวานูอาตู


ข้อ ๓ ประกาศนี้ให้ใช้บังคับเมื่อพ้นสามสิบวันนับตั้งแต่วันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 4 มีนาคม พ.ศ. 2562

 

พลเอก ประยุทธ์  จันทร์โอชา

นายกรัฐมนตรี

พลเอก อนุพงษ์  เผ่าจินดา

รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง กําหนดรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทาง

ซึ่งได้รับการยกเว้นการตรวจลงตราเพื่อการท่องเที่ยว เดินทางเข้ามาในราชอาณาจักร

ทางช่องทางอนุญาตของด่านตรวจคนเข้าเมืองหรือด่านพรมแดนที่เป็นเขตติดต่อกับพรมแดนทางบก

ได้เกินสองครั้งต่อปีปฏิทิน

--------------------------------------------------

          โดยที่เป็นการสมควรกําหนดให้บุคคลซึ่งมีสัญชาติของประเทศอื่นเพิ่มจากประเทศที่กําหนดในข้อ 13 วรรคสาม แห่งกฎกระทรวงกําหนดหลักเกณฑ์ วิธีการ และเงื่อนไขในการตรวจการยกเว้นและการเปลี่ยนประเภทการตรวจลงตรา พ.ศ. 2545 ซึ่งแก้ไขเพิ่มเติมโดยกฎกระทรวงกําหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา (ฉบับที่ 5) พ.ศ. 2559 สามารถใช้สิทธิการยกเว้นการตรวจลงตราเพื่อการท่องเที่ยวเดินทางเข้ามาในราชอาณาจักรทางช่องทางอนุญาตของด่านตรวจคนเข้าเมือง หรือด่านพรมแดนที่เป็นเขตติดต่อกับพรมแดนทางบก ได้เกินสองครั้งต่อปีปฏิทิน

          อาศัยอํานาจตามความในข้อ 13 วรรคสาม แห่งกฎกระทรวงกําหนดหลักเกณฑ์ วิธีการและเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ. 2545 ซึ่งแก้ไขเพิ่มเติมโดยกฎกระทรวง กําหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา (ฉบับที่ 5) พ.ศ. 2559 นายกรัฐมนตรีและรัฐมนตรีว่าการกระทรวงมหาดไทยออกประกาศไว้ ดังต่อไปนี้


ข้อ ๑ บุคคลซึ่งมีสัญชาติของประเทศดังต่อไปนี้ ที่ถือหนังสือเดินทางหรือเอกสารใช้แทนหนังสือเดินทาง ซึ่งได้รับการยกเว้นการตรวจลงตราเพื่อการท่องเที่ยว สามารถเดินทางเข้ามาในราชอาณาจักรเพื่อการท่องเที่ยว ทางช่องทางอนุญาตของด่านตรวจคนเข้าเมือง หรือด่านพรมแดนที่เป็นเขตติดต่อกับพรมแดนทางบก ได้เกินสองครั้งต่อปีปฏิทิน

          (1) บรูไนดารุสซาลาม

          (2) สาธารณรัฐอินโดนีเซีย

          (3) สาธารณรัฐสิงคโปร์


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 12 พฤศจิกายน พ.ศ. 2561

 

พลเอก ประยุทธ์  จันทร์โอชา

นายกรัฐมนตรี

 

พลเอก อนุพงษ์  เผ่าจินดา

รัฐมนตรีว่าการกระทรวงมหาดไทย
ประกาศกรมสวัสดิการและคุ้มครองแรงงาน

เรื่อง สถานศึกษาหรือหน่วยงานของรัฐหรือเอกชนที่จัดประชุม สัมมนา อบรม ฝึก

หรือการอื่น ตามมาตรา 52 แห่งพระราชบัญญัติคุ้มครองแรงงาน พ.ศ. 2541

--------------------------------------------

          โดยที่มาตรา 52 แห่งพระราชบัญญัติคุ้มครองแรงงาน พ.ศ. 2541 บัญญัติให้ลูกจ้างซึ่งเป็นเด็กอายุต่ํากว่าสิบแปดปี มีสิทธิลาเพื่อเข้าประชุม สัมมนา รับการอบรม รับการฝึกหรือลาเพื่อการอื่น ที่เป็นประโยชน์ต่อการพัฒนาและส่งเสริมคุณภาพชีวิตและการทํางานของเด็กซึ่งจัดโดยสถานศึกษาหรือหน่วยงานของรัฐหรือเอกชนที่อธิบดีเห็นชอบ

          อาศัยอํานาจตามความในมาตรา 52 แห่งพระราชบัญญัติคุ้มครองแรงงาน พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 31 มาตรา 35 มาตรา 48 และมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมายอธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมสวัสดิการและคุ้มครองแรงงาน เรื่องสถานศึกษาหรือหน่วยงานของรัฐหรือเอกชนที่จัดประชุม สัมมนา อบรม ฝึกหรือการอื่น ตามมาตรา 52 แห่งพระราชบัญญัติคุ้มครองแรงงาน พ.ศ. 2541”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ในประกาศนี้

          "สถานศึกษา" หมายความว่า โรงเรียน ศูนย์การเรียน วิทยาลัย สถาบันมหาวิทยาลัย ที่มีอํานาจหน้าที่หรือมีวัตถุประสงค์ในการจัดการศึกษา


ข้อ ๔ สถานศึกษาหรือหน่วยงานของรัฐหรือเอกชนที่อธิบดีกรมสวัสดิการและคุ้มครองแรงงานเห็นชอบให้ลูกจ้างซึ่งเป็นเด็กอายุต่ํากว่าสิบแปดปี มีสิทธิลาเพื่อเข้าประชุมสัมมนา รับการอบรม รับการฝึกหรือลาเพื่อการอื่นตามมาตรา 52 แห่งพระราชบัญญัติคุ้มครองแรงงาน พ.ศ. 2541 ได้แก่

           (1) สถานศึกษาของรัฐทุกแห่ง

           (2) สถานศึกษาของเอกชนตามกฎหมายว่าด้วยโรงเรียนเอกชน หรือตามกฎหมายว่าด้วยสถาบันอุดมศึกษาเอกชน

           (3) หน่วยงานของรัฐทุกแห่งที่มีอํานาจหน้าที่หรือวัตถุประสงค์ในการจัดการศึกษา ประชุม สัมมนา อบรม ฝึกหรือการอื่น เพื่อพัฒนาและส่งเสริมคุณภาพชีวิตและการทํางานของเด็กหรือเยาวชน หรือฝึกอาชีพตามกฎหมายว่าด้วยการปรับปรุงกระทรวง ทบวง กรม หรือตามกฎหมายว่าด้วยการจัดตั้งหน่วยงาน

           (4) หน่วยงานของเอกชนที่มีฐานะเป็นนิติบุคคลตามกฎหมายไทย อันมีวัตถุประสงค์ในการดําเนินการเพื่อให้การศึกษา ซึ่งเป็นการจัดการศึกษาเพื่อการพัฒนาและส่งเสริมคุณภาพชีวิตและการทํางาน หรือเป็นผู้ดําเนินการฝึกตามกฎหมายว่าด้วยการส่งเสริมการฝึกอาชีพ


ข้อ ๕ หน่วยงานอื่นนอกเหนือจากข้อ 4 ซึ่งประสงค์จะจัดประชุม สัมมนาอบรม ฝึกหรือการอื่น เพื่อประโยชน์ในการพัฒนาและส่งเสริมคุณภาพชีวิตและการทํางานให้แก่ลูกจ้างซึ่งเป็นเด็กอายุต่ํากว่าสิบแปดปี ให้ยื่นคําขอต่ออธิบดีกรมสวัสดิการและคุ้มครองแรงงานเพื่อให้ความเป็นชอบ

          คําขอและหนังสือให้ความเห็นชอบตามวรรคหนึ่ง ให้เป็นไปตามแบบท้ายประกาศนี้


ผู้มีอํานาจลงนาม -                                                            ประกาศ ณ  วันที่ 14 มิถุนายน พ.ศ. 2543

                                                                         ศักดิ์ชัย  ศักดิ์กุลวงศ์

                                                              อธิบดีกรมสวัสดิการและคุ้มครองแรงงาน